open-index/open-wikipedia-markdown huggingface dataset:
Living organisms on land

Pɔtenakaare  e la donne mine bal bee boorɔ na taa posudakɔbɔ  naŋ maŋ toɔ kpeɛre poɔ ane dondonli poɔ.ka ana wa baa e bɛrɛ.

## Koɔ Poɔ Boma Mine La
Anaŋ na be koɔ poɔ meŋ la puli kyɛ.
* Boŋ la pɔntekaare ?
* Lɔŋe bee lɔŋɔ
* zuma
* gaŋgaara
* wɛle
* Pɔntere
* wɛ-dobaa

= Anaŋ na maŋ be teŋɛ zu poɔ =
donne na be teŋɛ zu poɔ mine la la
* naŋa
* nuulee
* boɔ
* peroo
* dobaa
* baa
* noɔ
* naaba /nii
* bonŋa
* wɔɔ
* wɛ-dobaa
* beyuori
* gbanni
* wɛ-baa

= sommo Yizie =
Loŋŋo

**Loŋŋo** e la daa ba naŋ maŋ ŋmaa a pɛne kyɛ nyɛɛre a poɔ a de naagane ane mie a wo ne a pãã ŋmeɛrɛ. Ba maŋ de eŋ la bee pɛgele la baaluuriŋ a kyɛ ŋmeɛrɛ, a kɔkɔre maŋ maŋ la

Te na wa

Te na seɛŋ

Te na diŋ

Te na kuliŋ.

Gbɛɛ yaga deɛne zie bee naa bimbo saŋa la ka ba maŋ ŋmeɛrɛ a, ziiri mine meŋ ka neŋkpoŋ bee tendaana wa kpi, ba maŋ baŋ ŋmɛ o la. Tenne ba naŋ ŋmeɛrɛ a la kaleo, kagekpere deme.
Lugo

**Lugo** e la dabaarãã ba naŋ maŋ ba wagre ŋa ba naŋ wa meɛrɛ dié, lugo maŋ taa la kyara ka wɛgɛ maŋ kyage o zu.
Lydia Alhassan

**Lydia Seyram Alhassan** (dɔgɔɔ bebiri 1 January 1970) is a Ghana pɔleteesa kaŋa naŋ paare a bɛgemaaleba poɔ a bɛgemaale die ayopoi poɔŋ. Ona la are ko Ayawaso West Wuogon vootuu gbadideŋ naŋ be Greater Accra poɔ. O e la Woɔ paati bie.

## O sakugaa
O taa la MBA  Marketing poɔ ayi University of Ghana Business School, Legon ane Bachelor of Administration degree meŋ ayi Ghana Institute of Management and Public Administration (GIMPA) poɔ. 

## Naakoɔŋ Yɛlɛ
A yuoni Gyɛnoɔre 2019, Alhassan bɔ la a bɛgemaale die kogi ko a Ayawaso West Wuogon Constituency, a ara koro o sera kuuŋ vuo na. O di la a vootuu ne 68.80% a yi a vootuu zaa lanne taa. Ka o tɔ naaŋ boɔra, Kwasi Delali Brempong eŋ naŋ be a Kataweɛ Paati (NDC) nyɛ  30.52 % vootuu, ka William Kofi Dowokpor naŋ be a Progressive People's Party (PPP) nyɛ 0.58%, aneŋ Clement Boadi naŋ be a Liberal Party of Ghana (LPG) meŋ nyɛ 0.10%.

O la maaleŋ arɛɛŋ bɔ naaŋ a yuoni 2020 Ghanaian hootu kpoŋ a yi a Wɔɔ Paati deme poɔ a paaŋ la nyɛ zunɔɔ kyɛ ka a Ghanaian dɛndeɛnɛ kpoŋ a meŋ are NDC gbɛbogi, O yuori la John Dumelo. A meŋ paaŋ nyɛ 9,851 hootu a yi a hootu zaa lanŋ taa.

O serɛ da la Mba Emmanuel Boakye naŋ da.e Ayawaso West Wuogon Mp. O kuu puriŋ la ka o pɔge Lydia kpɛ a kpamkpiri ŋa a di. 2020 o neŋ Ghana sene iri John Dumelo naŋ are ko NDC da ŋmɛ la ka o la di o meŋ.

## Meŋa Nyɔvore Yɛlɛ
Emmanuel Boakye Agyarko naŋ kpi da la o serɛ.

## Sommo Yizie
Lydia Seyram Alhassan

**Lydia Seyram Alhassan** (dͻge o la Gyԑnoͻre bebe-dԑndԑŋ daare, 1970) e la Ghanaian pͻletesen a e begemaala a be a begemaale die ayopoi a republic of Ghana anaare soba a ko Ayawaso West Wuogon Gbandige naŋ be a Greater Aŋkara Irigyin a Wͻͻ Naa yuori eŋԑ.

## Ganzaane yԑlԑ
O taa la MBA Marketing poͻ a yi ne University of Ghana Business School, Legon poͻ ane Bachelor of Administration degeree a yi ne Ghana a Institute ko Management ane Public Administration (GIMPA).

## Pͻletese
Gyԑnoͻre 2019 poͻ, Alhassan da ŋmԑ la begemaale kogi kpamkpire a Ayawaso West Wuogon Gbandige poͻ, a da are lԑre o serԑ naŋ kpi gbԑ-bogiriŋ. O da di la a nu-neԑ ane noba naŋ te manne seŋ 68.80% a noba zaa naŋ neԑ soŋ poͻ. A kpamkpir-ŋmeԑrebԑ kyԑlee na, Kwasi Delali Brempong naŋ da e a dataa Kataweԑ Naa (NDC) da nyԑ la noba te manne neŋ 30.52&, William Kofi Dowokpor a Progressive People's Party (PPP) neԑ da tage la noba te manne seŋ neŋ 0.58%, ka Clement Boadi a Liberal Party of Ghana (LPG) neԑ meŋ da nyԑ noba te manne seŋ neŋ 0.10%.

O da la maaleŋ ŋmԑ la kpamkpire a 2020 Ghana zaa nu-neԑ poͻ a Wͻͻ Naa yuori eŋԑ a di kyԑ ka a Ghana neŋyuori naŋ e a Kataweԑ kpamkpir-ŋmeԑrԑ John Dumelo, tage noba 9,851 a noba zaa naŋ wa te neԑ ba nuuri baare poͻŋ.

## Meŋԑ nyͻvore
O da kuli la dapare-dͻͻ pͻletesen Emmanuel Boakye Agyarko taa sԑre ka o wa kpi 2018. 

## Sommo yizie
Lɔbɔ

## Lɔbɔ;
Lɔbɔ e la yelgbuli kaŋa naŋ maŋ taa nɔ-iri kaŋa boora. O e la sooroo kaŋa tɔ neɛ/lɔɔrɔ naŋ maŋ soore a boɔrɔ nɔ-iri naŋ seŋ ne o.

## Lɔbɔ Meɛroŋ
1.lɔbɔ mine e la ŋmaara , wogiri ane gbulo

2.gbɛɛ yaga a sooroo ane a iruu maŋ ba kyille

3.a taa lɛ a naŋ soora kyɛ taa lɛ meŋ naŋ la a nɔ-iri

## Lɔbɔ Parɛɛ
Lɔb- ŋmaara

Lɔb-wogiri

Lɔb-gbulo

## Lɔbɔ tɔna
1.lɔbɔ pɛllɛ la nimie

2.lɔbɔ yooro la yɛŋ

3.toɔlɔ la yɛlɛ kora noba

4.lɔbɔ maŋ taa la yelwullaa

## Lɔbɔ Yelkyerre
1.lɔbɔ mine na baŋ sãã la baapaaba

#
Lɔŋa

**Lɔŋa** e la kuoɔŋ poɔ buŋ irãã kaŋa, o maŋ bé la koɔŋ poɔ kyɛ ka o wããluŋ waa ŋa pɔntere, lɔŋa maŋ toɔŋ vare la koɔŋ poɔ velaa, lɔŋa e la nɛne a kõ nuba mine a dagaweɛ poɔ. Lɔŋa maŋ tuoɔŋ kpɛ la bogi poɔ meŋ.
Lɛ K'o Waa - Dagaare Poem

**Lɛ K'o Waa**
E la Dagaare yelwiira kaŋa Bob Dery na sɛge.

LԐ K’O WAA

Lɛ la k’o waa 

Lɛ k’o waa, yaa

Lɛ k’o waa;

Andonɛɛ,

Lɛ k’o waa

Kyɛ kom boɔlɔ

K’o lɛrɛ lɛntɛre.

Pɔɔpore pɔntere,

Ba buli kɔɔloŋ;

Gbɛreŋ meŋ seɛ;

O naŋ ba buli nyene;

Kyɛ ka n erɛ  

K’o lɛrɛ lɛntɛre.

Lɛ la k’o waa

Lɛ k’o waa, yaa 

Lɛ k’o waa;

Andonɛɛ,

Lɛ k’o waa 

Kyɛ kam boɔlɔ 

K’o lɛrɛ lɛntɛre.

Pɔɔpore berkpulo 

Ba noɔ meŋ,

Pɔɔbil nyamaan Kyɛre bare 

k’o naŋ yoɔrɔ sɛre,

Ona kam bɔglɔ

K’o helle baare.

Lɛ la k’o waa

Lɛ k’o waa, yaa 

Lɛ k’o waa;

Andonɛɛ

Lɛ k’o waa Kyɛ kom boɔlɔ 

K’o helle baare.

Pɔɔpore koŋ baŋ seɛ,

Seɛ yuoro koŋ zo vi;

Pɔɔbilparkpoliŋ seɛ,

Seɛ ka nyuu gɔnnɔ,

Kyɛ ka N koro,

K’o teɛrɛ ma.

Lɛ la k’o waa

Lɛ k’o waa, yaa 

Lɛ k’o waa;Andonɛɛ,

Lɛ k’o waa 

Kyɛ ka N koro,

K’o lɛrɛ teɛrɛ ma.

Pɔɔpore kom pɔge olo,

E k’o zenɛ,

Biŋ noba saa.

K’ɔ lɔɔrɔ nyuuri;

Ona k’ɔ yeliK’o maal zeŋ; 

K’o gbelle.

Lɛ la k’o waa Lɛ k’o waa, 

yaaLɛ k’o waa;Andonɛɛ,

Lɛ k’o waaKyɛ N wullo,

K’o gbelle.

Mɔŋ ŋmaa warma ma;

Nyaanyoo tuoro,

Koŋ tuo busel,

Laabildoglɔ;

Viir ka vorkporo;

Kɔre ka marwara;

Kyɛ ba taa wuluu.

Lɛ la k’o waa

Lɛ k’o waa, yaa

Lɛ k’o waa;Andonɛɛ,

Lɛ k’o waa

Kyɛ ka N goɔrɔ,

K’o toora ma.
Mahama Asei Seini

**Mahama Asei Seini** (dɔgebo bebiri da la 15 Nyɔgevennebare 1960) e la a Ghanaian pɔleteesa kaŋa. O waa la a begɛmaala kaŋa a Eighth Parliament of the Fourth Republic of Ghana poɔ naŋ areko a Daboya Mankarigu Constituency naŋ be a North Gonja District a Savannah Region a Ghana poɔ. O waa la a deputy minista ko Health.

## Nyɔvore Piiloŋ aneŋ Sakuu Gaabo
Seini dɔgebo bebiri da la 15 Nyɔgevennebare 1960 yuoni poɔ. O yi la Daboya. O taa la Degree ne B.A Economic aneŋ Law (1992). O da waa a Chief revenue officer ko a Ghana Revenue Authority.

## Naakoɔŋ Yɛlɛ
Seini waa la a Wɔɔ Paati (NPP) deme kaŋa. O na da la a Wɔɔ Paati  arekoro a yuoni Disembare 2020 vootuu saŋa. O di la a bɛgemaale vootuu ne 14,391 vootuu ka lɛ wulo 59.6% a yi a vootuu zaa lanne taa, lɛ ŋa wulo ka ŋmaa la o dɔma ŋa naŋ da waa a bɛgemaala ka o na da la Shaibu Mahama a yi a Kataweɛ Paati  poɔ a naŋ da nyɛ 9,751 vootuu ka lɛ wulo 40.4%  a yi a vootuu zaa lanne taa. 

### Komitiiri
O waa la a neɛ kaŋa ko a Gender and Children Komitii aneŋ Food, Agriculture aneŋ Cocoa Affairs komitiiri a yi a Eighth Parliament of the Fourth Republic of Ghana poɔ.

## Meŋa Nyɔvore
O waa la a Silaamabie kaŋa.

## Sommo Yizie
Makom

**Makom** : e la yuori yelbiri a yelbie gaŋgyere poɔŋ. **Makommine** e la pɔgeba naŋ baa iri kul serɛbɛ, a taa nyɔvore sonne a wuli ba birii kyɛ guole ba meŋ ka toɔ baa e noba.

**Makom** e la yuori kaŋa dagaaba naŋ de ko ba dɔgra kaŋa naŋ daŋ yi a teŋɛ zu kyɛ ko ba. O e la neɛ naŋ daŋ nyɛ yɛlɛ, a taa yɛneŋ. A neɛ ŋa tɔ maŋ waa la ne koro bee nekpoŋ a yiri poɔ.

Gbɛɛ yaga dagaaba laŋkpeɛbo poɔŋ onaŋ la maŋ tere sori asaŋa naŋ ka yeli zaa baŋ e a yiri poɔ. ka onaŋ ba wa tere o noɔre kyɛ ka neɛ ŋmɛ a meŋ ŋaa a e yɛlɛ mine a baara zaa a naŋ leɛ wa page o la.

Ba maŋ e la noba naŋ taa nensaaloŋ, nyɔvore sonne ane a taaba mine ba laŋkpeɛbo poɔŋ. O naŋ maŋ a yiri dandɔɔ, a yiri nenkpoŋ, yelmaala.

## Makommine Tɔna dagaaba Lankpeɛbo Poɔ
1) Makommine la maŋ wulo ba biiri ba yipɔge yɛlɛ,

2) A sonna ba biiri maala yɛlɛ kork ba.

3) Ba naŋ la maŋ baŋ tere noɔre ka yeli baŋ e a yiri poɔŋ.

4) Ba e la yelmaalba a yiri poɔ.

5) Nyɔovore sonne deme la ba.

6) Nimibaaloŋ zoroba deme la.

## Sommo Yizie
Mali

**Mali** (/ˈmɑːli/ (listen); Farehi deme boɔloo: ​[mali]), gama poɔŋ ka o waa a **Republic of Mali**, e la a landlocked country kaŋa naŋ be a West Africa poɔ. Mali waa la a paaloŋ kpoŋ anii soba naŋ be a Africa poɔŋ, a taa tegane wɛlooŋ te ta 1,241,238 square kilometres (479,245 sq mi). A nensaaleba naŋ be a Mali poɔ ta la 21.9 million. A nensaaleba naŋ be be 67% zaa waa la yuomo lezare ne anuu (25) leɛ sigi a yi yuoni 2017 poɔ. O teŋkpoŋ aneŋ o yikpoŋ ka ba boɔlɔ Bamako. 

## O yuori waabo

## Dakroŋbaŋ

## Tengane waaloŋ

## Pɔlitis aneŋ gɔmenaŋte yɛlɛ

## Dadi yɛlɛ

## O nensaaleba waaloŋ

## Yipɔge yɛlɛ

## O Nentegrɛ mine

## Leɛ kaa kyɛ meŋ

## Baŋ ka

## Sommo yizie
Mampong

**Mampong** e la a gbandigiri kaŋa naŋ are ko a Ghana begemaale die. Mampong be la a Ashanti Irigyiŋ poɔ, Ghana.

## Begemale Die Mɛmbare
Kwaku Ampratwum-Sarpong la a begemaale die mɛmba ko a gbandige 2016 saŋa  zaa. Ba da ɛlɛte o la a Wɔɔ Paati (NPP) yuori eŋɛ ka o di ne 20,472  nuuri  yageroŋ na leɛ a begemaale die mɛmba. Onaŋ tu Francis Addai Nimoh puoriŋ, meŋ naŋ da areko a gbandige a 4th republic begemaale die eŋɛ.

## Leɛ Kaa Kyɛ Meŋ

* Ghana begemaale die gbandigiri yoe

## Sommo Yizie
Lyssah

**Lyssah** e la teŋɛ kaŋa naŋ be Ghana poɔ. Fo na baŋ nyeɛ o la upper west region paaloŋ poɔ.

## Piiluu
Lyssah e la teŋɛ naŋ be yuomo naŋ pare.

## Noba Tone kpoŋ a teŋɛ poɔ
Koɔbo la a tone kpoŋ nimizie a noba na tona a teŋɛ ŋa poɔ.

## Naaloŋ

# Gangman Ahawaale Polycap 
# John Gangman.

## Lyssah teŋɛ korri
Gunduori

mɔŋgaane

Dalinpoɔ

Navurekpe

Gyeŋ-vuure

Gɔpare

## '''Lyssah Sakuuri'''
Lyssah e sakuuri boŋyine yoŋ a Piile o kindergarten te ta o gyuunea hae sakuuri.

## Arozie
O e la teŋɛ kaŋa naŋ be a lawra paaloŋ baaroo poɔ ka foŋ la wa tu a Dowine sori a de gara Nandom paaloŋ

## Yɛlɛ Yiibu Zie
Manhyia North

**Manhyia North** e la a gbandigiri kaŋa naŋ leɛre a Ghana begemaale die O maŋ ɛlɛte la begemaale die mɛmba bonyeni tuuro yageroŋ nu-neɛ sobie. Manhyia north be la Kumasi Metropolitan desekyere teŋkpoŋ naŋ be Ashanti Irigyiŋ poɔ, Gaana.

## Torebogiri
A gbandige ŋa be la a Kumasi Metropolitan Desekyere teŋkpoŋ naŋ be Ashanti Irigyiŋ poɔ, Ghana.

## Begemaalba

## Sommo Yizie
Manhyia South

**Manhyia South** e la a gbandigiri kaŋa naŋ are ko a  Gaana begemaale die. Ba maŋ ɛlɛte la begemaale die mɛmba nenyeni tuuro yageroŋ nu-neɛ sobie. Manhyia South be la a Kumasi Metropolitan desekyere naŋ be Ashanti Irigyiŋ poɔ Ghana.

## Torebogiri
A  gbandige ŋa be la a Kumasi Metropolitan Desekyere naŋ be  Ashanti Irigyiŋ, Ghana poɔ.

## Begemaale Die Mɛmbare

## Nuuri Neɛbo Yɛlɛ

## Kaa Kyɛ Meŋ

*Ghana begemaale die gbandigiri yoe

## Sommo Yizie
Manlɔɔrɛɛ dannoo

**[[Manlɔɔrɛɛ dannoo]]** e la pugibo yelbie mine noba naŋ yele ka a vɛŋ ka Manlɔɔrɛɛ biiri enne youro. A dannoo bie mine la tu a puliŋ kyɛ

Nakaare zabɔge

Koŋ muuli soɔ-bogi

Konvuu seɛ gonni

Saadaa woŋni

Yɛraa salima 

Biiree yoɔmɔ

Kyaane vuu damɔŋ dareba

Da gbulo koŋ lori

Pulbaa kɔntɔma

Da zɔŋa laŋ ne o tagra

Da wiri lanne o zɔɔnɔ

Nɔɔte gbɛ-yeni eŋ gaana.
Mannoo Yelyagesɛgraa- Narrative Essay.

***Mannoo Yelyagesɛgraa;*** Mannoo was la a yelyagesɛgre na kaŋa. O was la yelyagesɛgraa ŋa a sɛgrɛ naŋ maŋ wuli lɛ yelkaŋa aŋ bee naŋ e. A sɛgrɛ maŋ waa la neɛ meŋɛ naŋ nyɛ a yeli ne nimiri bee ka ba manner ko o la. Yelbie naŋ wulo e-pare la ka a seŋ ka a sɛgrɛ maŋ sɛge ne o. Yeli naŋ e-pare , donne senselɛ,saadayelsenselɛ, naapeɛle ane ataa na mine sɛrebo la ka te boɔlo ka manno.
Aseŋ; Manne yele ne fo naŋ nyɛ a koŋ baŋ inni bee yeere. 
2. Manne saadayel senseloŋ kaŋa te woŋ. A ne a taa ba.
Manso Adubia

**Manso Edubia** e la a gbandigiri kaŋ naŋ areko a Ghana begemaale die. O maŋ ɛlɛte la begemaale die mɛmba (MP) nenyeni tuuro a yageroŋ nu-neɛ sobie. Manso Edubia be la a Amansie Wɛse Desekyere, a Ashanti Irigyiŋ poɔ, Ghana.

## Torebogiri
O be la a Amansie Wɛse Desekyere, a Ashanti Irigiŋ poɔ Ghana.

## Begemaale Die Mɛmba
Addo Frimpong naŋ e Wɔɔ Paati Mɛmba la e a begemaale die mɛmba ko Manso Edubia gbandige a vuo 2016 yuoni na te tɔ 2024 yuoni.  

## Begemaale Die Mɛmbare

## Nuuri Neɛbo

## Kaa Kyɛ Meŋ

* Ghana begemaale die gbandigiri yoe.

## Sommo Yizie
Manso Nkwanta Gbandige

**Manso Nkwanta Gbandige** e la a gbandigiri kaŋa naŋ areko a Ghana begemaale die. Ba maŋ ɛlɛte la begemaale die mɛmba (MP) nenyeni tuuro yageroŋ nu-nɛb sobie. Manso Nkwanta be la Amansie Wɛse Desekyere naŋ be Ashanti Irigyiŋ, Ghana poɔ. 

## Torebogiri
A gbandige ŋa be la Amansie West Desekyere naŋ be a Ashanti  Irigyiŋ, Ghana poɔ. 

## Begemaale Die Mɛmba

## Nuuri Neɛbo

## Meŋ la Nyɛ

* Ghana begemaale die gbandigiri yoe

## Sommo Yizie
Lɔba

**Lɔba** Lɔba e la yeluŋ kaŋa bēē mine neɛ naŋ maŋ lɔɔ bēē ko neɛ ka a yeluŋ taa lɛ o soba naŋ na yiria biri. Dagaaba laŋtaa zie la ka ba lɔɔ lɔba, amine kaŋa ba maŋ lɔɔ la kyɛ baŋ pēēle selle senselloŋ.
Ama taa la enyuo, yeŋ zuluŋ kora biiri na maŋ boɔra ka ba kyelle a . 
Lɔba poɔ eŋ la ziiri bee zagre at a poɔ. Anaŋ la

## Lɔb-ŋmaara
Lɔ - ŋmaara e la lɔba yeluŋ ne a iruu naŋ maŋ lanna lere taa. Azaa maŋ seŋ la taa. Azaa iruu poɔ ama voona la manataa. Aseŋ:

1. Teereŋ te

Noɔre: noɔ duoruŋ.

2. Tɛmpɛloŋ pa dogo

Noɔre:  Dakɔba pa yiri.

3. Taaboore gbɛraa

Noɔre: lɔba zaa ziruŋ.

4. E eene eene

Noɔre: Nubiri tēē

5. Naŋ ɔŋ belãã zoro gɛrɛ 

Noɔre: pi- boge pɔnteɛ gbolee.

## Lɔb Wogri
A meŋ waa la lɔba a lɔɔbo ne a iruu naŋ ba maŋ lanna lere. A boɔlo maŋ waa bēē e wogi gaŋ o iruu naŋ. Ba maŋ yeli la a yeluŋ wogi wogi lɛ kyɛ ka a iruu waa ŋmaa lɛ. Aseŋ:

# Boŋ kaŋa la be be ,o yoɔra zizɔgloŋ see zikyaane. Ona la boŋ.
# Noɔre: Kalaŋ kyuu.

2) N ma taa la o biwelaa kaŋa, popelaa ka o gana. Boŋ la a lɛ.

Noɔre: Neɛre.

## Lɔb --Gbulo
A e lɔba naŋ maŋ waa wogi lɛ, kyɛ a iruu meŋ waa wogi. A neɛ na maŋ loɔ a lɔba na ,maŋ yeli o la wogi lɛ ka a iruu meŋ waa wogi.A lɔba ama taaba maŋ tegre la nensaala yɛŋ bonso a lɔɔbo maŋ e ŋa senselloŋ tɔgema kyɛ paa taa sooroo.Nɔkpeɛne yaga maŋ bebe la a nɔiraa poɔ. 

#
#
#
#
Mangu Naaguraa muni

**Mangu Naaguraa Muni** 

Mangu Naaguraa muni aŋa a youri naŋ yeli be la a Wa Mangu paaloŋ poɔ. A Naaguraa muni ŋa e la tuu poɔ (zie daare yaga naŋ laŋ taa are). Ananso ba naŋ boɔla a tuu na ka Naaguraa Muni yi la Wa Naa kaŋa zemmo wagre poɔ. A Naa ŋa zemmo wagre, zɔɔre, ware arebo (saa ba waabo), ane kɔŋ naŋ daŋ le a Wa naa paaloŋ poɔ. Dɔgɛɛ da kpɛ la a o noba, ka ba bo ka a Naa ŋa bammo la. Ba da iri ka ba na yage o la a naaloŋ zu, ka zɔɔre le, ka o zo kpɛ tuu Mangu poɔ. A noba naŋ da bɔ o fãã a kyɛ kyɛlle o meŋ fãã la ka ba biŋ Naa yuo (Naa Haruna Pelpuo I).

A Naa aŋ da ba yi tuu poɔ ka nyɛ la so ka ba boɔla a tuu na poɔ ka NAAGURAA MUNI.
Marefa bee malfa ŋmeɛbo kuori zie

Dagaaba taa la ba saakõm bonne kaŋa ba naŋ maŋ de tona ne toma ka kūū wa ko noba mine yiri. Ka o na la marefa. A marefa ŋa la ka ba maŋ ŋmɛ kuori a wuli ka yeltuo kaŋa pɔ la noba mine ba yiri poɔ.

## Marefa/Malfa Tontonne
# Marefa maŋ wuli la yiri na deme naŋ taa a yeltuo.
# O maŋ baŋ wuli la ka dɔɔ bee pɔge la ba kyebe.
# A marefa maŋ tere la duoro kyaare ne zie na a kuori naŋ kono.
# O maŋ baŋ vɛŋ la ka noba baŋ o daana gɔɔloŋ
# Kyelne la ka o maŋ ŋmeɛre bonso, ka yeli pɔ fo bee ka dɔɔne dɔɔ noba maŋ zo wa la ka ba wa nyɛ yeli naŋ erɛ.
# A marefa meŋ maŋ boɔle la noba lantaa ka ba moore kyɛ bɔ sɔgloo zie ko a kūū.
Mark Assibey-Yeboah

**Mark Assibey-Yeboah** (dɔgebo e la 2, 1974) e la Ghana pɔleteesa ane begemaale die ayɔbo ne ayɔpõĩ mɛmba a Ghana republic anaare eŋɛ, a are ko New Juaben South Gbandige a Eastern Irigyiŋ poɔ, a wɔɔ paate (NPP) yuori eŋɛ.

O da e la libi-yɛlɛ ane pɔlɔ ne sarre ane kɔɔdenne kɔmatee mɛmba a begemaale die ayoɔbo eŋɛ. Aneŋ Dakogi zusoba ko a libi-yɛlɛ kɔmatee a begemaale die ayɔpõĩ  a Ghana republic anaare eŋɛ.

## Meŋɛ Nyɔvore
Assibey-Yeboah e la kiristabie. O be la kultaa die ane biiri bata.

## O Nyɔvore Piiluu ane Sakuuri yɛlɛ
Ba dɔge la Mark Assibey-Yeboah 2 maakye 1974. O baa la Obo-Kwahu, teŋɛ kaŋa naŋ be Eastern Irigyiŋ poɔ, Ghana.

O e la Presbyterian Boys' Secondary School, bikoroo, Legon, Accra (GCE Ordinary Level) ane Ghana Secondary School, Koforidua (GCE Advanced Level). O taa la BSc (Hons) Agricultural Economics degeree yineŋ Kwame Nkrumah University of Science ane Technology (KNUST), Ghana ane MS (Agricultural ane Resource Economics) yi Univeniti naŋ be Delaware, USA. O meŋ taa la o MA ane a Ph.D. a yi Univeniti naŋ  be Tennessee, USA a International Macroeconomics, Monetory ane Economist.

Mark Assibey-Yeboah yuori be la ganzure mine te seŋ Economic Record, International Journal ko Finance ane Economics, Journal ko International Trade ane Economic Development, ane a North American Journal  a Economics ane Finance.

## O Toma

* Wuliwulo, University of Tennessee, USA
* Adjunct Faculty, Milligan College, Tennessee, USA
* Senior Economist, Bank of Ghana
* Wuliwulo, Ghana Telecom (Technology) University College, Accra, Ghana
* Wuliwulo, Ghana Institute of Management and Public Administration (GIMPA), Accra, Ghana
* Begemaale die mɛmba, Ghana (January 7, 2013 - January 6, 2017; 1st term)
* Begemaale die mɛmba, Ghana (January 7, 2017– January 6, 2021; 2nd term), dakogi zusoba, libi-yɛlɛ kɔmatee.
* Nempeɛre neɛ.
* Board member, ADB Bank Ghana, August 2018 - 2021
* American Economic Association mɛmba

## Sommo Yizie
Mark Kurt Nawaane

**Mark Kurt Nawaane** (21 April 1966) O e la Gaana Neɛ kaŋa na be a Gaana palamɛti ayoɔpoi a   Fourth Republic a Gaana poɔ na are ko a Nabdam paaloŋ a   Ɔppa East Irigyin poɔ. O e la a kataweɛ paati Neɛ kaŋa (National Democratic Congress).

**O e la**  Hon, A e a Gaana palamɛti wɛderɛ a ko a Nabdam paaloŋ ...

## O Nyɔvore Piilu Ane O Gama Zannoo Yɛlɛ
Nawaane baa la a Kongo-Nangodi paaloŋ poɔ. O taa la O M.B.A a  Paris Graduate Sakuuri na erɛ Management kyɛ la taa M.D. a yi a sakuuri a ko tēēnɛɛ zannoo ane meŋɛ maale kaabo  yɛlɛ, O meŋ  gaa la St.Petersburg, Russia paaloŋ poɔ.

## Yɛlɛ Yiibu Zie
Markampɔre

Fefeɛ, fo toɔna tɔ

Dapɛge, fo toɔna tɔ

Kusiri garebanyɛ

Vapɛre, yɛ tɔ kyɛ

Dɔɔnyaŋgalaŋ bie

Markampɔre

Markampɔre

Daŋ koŋ taa tu-tɔ

Yɛ toɔna tɔ

Kɛɛ n'o laŋkpɛ

K'o taa pɔge

Ky'o n'o koŋ kpɛ

K'o ne bie koŋ kpɛ

Ka mabie la faa

Bile bee kpoŋ

Ky'o meŋ  yi l'oyiri

A meŋ per'e peroo

Bieri daŋna

Daŋ koŋ kpɛ zeŋ noba poɔ

Bi- moɔre ŋa baa

ŋmenaa maŋ zɔŋ

K'o meŋ yi kpɛ faŋ

O na la kyɛ

O na la benee

Be kyɛ, kyɛ be kyɛ

Aŋ zoro a nembolaa

Tensoga yoɔraa

Poɔ kpɛ sɔglaa

Fefeɛ fo toɔna tɔ

Dapɛge fo toɔna tɔ [Ref]  Bob Dɛre.
Martin Gyarko Oti

**Martin Gyarko Oti** e la Ghana pɔleteesa ane begemaale die ayɔpõĩ mɛmba a Ghana republic anaare eŋɛ, a are ko Techiman North Gbandige naŋ be Bono East Irigyiŋ, a wɔɔ paate yuori eŋɛ. O da e la deɛpete Minisa koroo ko Bono East Irigyiŋ.

## O Nyɔvore Piiluu ane O Sakuuri Gaabo
Ba dɔge la Oti 3 Kyɛpire 1980, o baa la Aworowa naŋ be Bono East Irigyiŋ, Ghana poɔ. O nyɛ la o Social Science Bakyila degeree yi University of Cape Coast 2008 poɔ.

## O Toma
Oti  da e la karema be Ayeasu-Atrensu Desekyere Asɛmbole Gyuunea Haae Sakuuri.

## Pɔletese Yɛlɛ
Oti e la mɛmba ko a wɔɔ paate. Ona da la begemaale die mɛmba ko a Techiman North gbandige a yi 2017 te tɔ 2021. A 2020 Ghana zaa gbuli nuuri neɛbo eŋɛ, o da lee la a begemaale die gyongyoŋ kogi eŋɛ ko a NDC begemaale die gyongyoŋ bie Elizabeth Ofosu-Agyare. O da nyɛ la 21,008 nuuri naŋ e 47.5% kɔɔ poɔ a nuuri zaa naŋ neɛ kyɛ ka Elizabeth meŋ nyɛ 23,252 nuuri naŋ e 52.5% kɔɔ poɔ a nuuri zaa naŋ neɛ

## Meŋɛ Nyɔvore
Oti e la kiristabie.

## Sommo Yizie
Martin Kwaku Adjei-Mensah Korsah

**Martin Kwaku Adjei-Mensah Korsah** e la a Ghana pɔletese neɛ kaŋa na be a Ghana palamɛte anii a Republic anaare soba poɔ a ko a Techiman South paaloŋ a  Bono East Region a e a Wɔɔ paati neɛ na da are a paate poɔŋ (New Patriotic Party). O naŋ la a Deputy Minister a ko  Local Government, Decentralization ane Rural Development.

**O e la;** Hon.MP, anaŋ are ko a Techiman South paaloŋ , o e la a Deputy Minister a ko Local Government, Decentralization ane Rural Development ...

## O Nyɔvore Piiloŋ Ane Gane Zane Yɛlɛ
Korsah, ba dɔge o la a 12 April kyu poɔ 1978, O baa la a Techiman paaloŋ a Bono East Region.  O baare la O  SSSCE a 1998 O zannoo ŋa kyaare neŋ la  Government, History ane Christian Religious Studies.  O nyɛ la o Bachelors a Arts poɔ a ko Pɔlɛtikal Science a 2005 a University kpoŋ a  Ghana,[*citation needed*] kyɛ leɛ nyɛ o master's degree a Politics ane International Relations a 2007.[*citation needed*]

## Toma
Korsah da e la a basic school coordinator a ko GES. O meŋ wa e la a Techiman Municipal Assembly nekpoŋ kaŋa a ba paaloŋ poɔŋ.Onaŋ wa la e a Director of Elections ane yɛlɛ kaabu a ko a Wɔɔ paati(New Patriotic Party).[*citation needed*]

## Pɔletese Toma
Korsah e la a Wɔɔ paati Neɛ  (NPP) O naŋ la a M.P a ko a Techiman South paaloŋ a Bono East Region. A  2020 Gaana vootuu naŋ poɔ, o da nyɛ la 49,682  noba na da vooti ko o ka a are ko 50.24%  kyɛ ka a kataweɛ paati neɛ  Christopher Beyere Baasongti meŋ da nyɛ 49,205 noba naŋ meŋ are ko  49.76% a ko a vooti zaa. O naŋ da la a  deputy minister a ko a Local Government, Decentralization ane Rural Development.

#### Kɔmɛtee
Korsah e la kɔmɛtee a ko Yie yɛlɛ ane Foreign Affairs kɔmɛtee.

## Sommo Yizie
Mathias Kwame Ntow

**Mathias Kwame Ntow** e la Ghana pɔletesean ane begemaale die ayɔpõĩ mɛmba a Ghana republic anaare eŋɛ a are ko a Aowin Gbandige naŋ be Western Region a  kataweɛ paate yuori eŋɛ.

## O Meŋɛ Nyɔvore Yɛlɛ
Elder Ntow e la kiristabie, a puoro Pentecost. O kuli la Mrs. Victoria Sam (ne biiri bayɔbo).

## O Nyɔvore Piiluu
Ba dɔge la Ntow Nkwanta No. 2 poɔ Yedaare, 11 Nyɔgevenne 1957. O gaa la Yuniveniti naŋ be Winneba a te nyɛ Bachelor of Education Degeree a Social Studies zannoo poɔ. O meŋ la taa la karema mine sɛtefekate A yi Enchi College of Education

Ntow baare la University naŋ be Winneba aneŋ o Masters yineŋ Art naŋ e Human Rights a 2007 yuoni.

## O Toma
Mr. Ntow e la Educationist naŋ e a garegaredi toma. O meŋ da nyɛ la toma yineŋ a GES (Principal Supt aneŋ Social Science karema, Enchi College of Education).

## Pɔletese Yɛlɛ
Ntow e la neɛ naŋ are ko a kataweɛ paati (NDC). A 2008, o da are ko la Aowin palemɛte kogo neŋ a kataweɛ paati (NDC) a palemɛte anuu soba a Ghana republic anaare soba a tõɔ di. Ona da la a MP ko Aowin paaloo, Western Region. O meŋ da e la a palemɛte mɛmba ko a palemɛte ayoɔbo ane a ayɔpoi soba a Ghana republic anaare soba.

## 2008 Nu-neԑ
Ntow da ŋmԑ la kpamkpire a Aowin gbandige naŋ be a Western Irigyin a Ghana paaloŋ poͻ a Kataweԑ Naa yuori eŋԑ 2008 Ghana zaa nu-neԑ poͻ a da di a begemaale kogi ne noba 19, 291 naŋ manne seŋ 54.09% noba naŋ neԑ ba nuuri baare poͻ. O da die la kyԑ ka Samuel Adu Gyamfi naŋ e a Wͻͻ Naa bie tage noba 15, 393 naŋ manne te seŋ 43.16%, begemaale kpamkpir-ŋmeԑrԑ naŋ are ko PNC Ebenezer Ebbi Kwaw Dankwa meŋ tage noba 631 naŋ manne seŋ 1.77% ka a begemaale kpamkpir-ŋmeԑrԑ naŋ are ko Convention people's party Martin Boadu meŋ tage noba 347 naŋ manne seŋ 0.97%  a noba zaa naŋ wa te neԑ ba nuuri baare poͻŋ.

## 2012 Nu-neԑ
Ba da la maaleŋ iri la Ntow ka o la e a begemaala a ko a Aowin gbandige naŋ be a Western Irigyin Ghana paaloŋ poͻ a Kataweԑ Naa yuori eŋԑ a 2012 Ghana zaa nu-neԑ poͻ. Noba 30, 035  la d aneԑ nuuri iri o naŋ manne seŋ 56.67% noba zaa naŋ neԑ nuuri poͻ. O da di la a begemaale kogi kyԑ ka Samuel Adu Gyamfi a Wͻͻ Naa bie, Solomon Appiah IND soba, Abdu Hawa a PPP neԑ, ane John Brew a NDP neԑ zaa da le. Ba da nyԑ la 21, 030 ne 756 ne 700 ane 269 noba naŋ tutaa a lԑ. A ŋaa manne te seŋ la 39.68%, 1.43%, 1.32%, ane 0.51%  a noba zaa naŋ wat e neԑ ba nuuri baare poͻŋ.

## 2016 Nu-neԑ
Ntow da la maaleŋ ŋmԑ la begemaale kpamkpire a ko a Aowin gandige naŋ be a Western Irigyun Ghana paaloŋ poͻ a Kataweԑ Naa yuori eŋԑ a 2016 Ghana zaa nu-neԑ poͻ a di ne noba 22, 385 naŋ manne ne 50.70% noba zaa naŋ neԑ ba nuuri poͻ. O da di la a begemaale kogi kyԑ ka Samuel Adu Gyamfi a Wͻͻ Naa bie nyԑ noba 20, 780 naŋ manne ne 47.06%, PPP begemaale kpamkpir-ŋmeԑrԑ Isaac Wilson Kwaw nyԑ noba 853 naŋ manne ne 1.93% ka a la begemaale kpamkpir-ŋmeԑrԑ a ko Convention people's party Solomon Asamoah nyԑ noba 134 naŋ manne ne 0.30% a noba zaa naŋ wa te neԑ nuuri baare poͻ. 

## Sommo Yizie
Masawud Mohammed

**Masawud Mohammed** (dɔgebo bebiri la 1 Kyɛpire 1971) e la Ghana pɔleteesa ane a begemaale die ayɔpõĩ mɛmba a Ghana republic anaare eŋɛ, a are ko Pru West Gbandige naŋ be a Brong-Ahafo Irigyiŋ poɔ, a kataweɛ paate yuori eŋɛ.

## O Nyɔvore Ane O Sakuuri
Ba dɔge la Mohammed 1 Kyɛpire 1971 Prang naŋ be Brong-Ahafo Irigyiŋ poɔ. O gaa la University of Cape Coast a yi neŋ bakyila degeree ane masa degeree, a zaa ayi Ganzanne eŋɛ.

## O Toma
Mohammed da la a begemaale die mɛmba ko Pru West Gbandige. Ane a lɛ zaa, o da e la wuliwulo Atebubu College of Education ane o da la e la Desekyere Chief Executive a Pru Desekyere poɔ.

## Pɔletese Yɛlɛ
O fɔrɔ leɛ la begemaale die mɛmba 2013 poɔ, a are ko a Pru West Gbandige. 2016 poɔ, o da la maale bɔ la a kogi a 2016 Ghana zaa gbuli nuuri neɛbo eŋɛ a di. O da nyɛ la 10,740 nuuri naŋ e 49.66% kɔɔ poɔ a nuuri zaa naŋ neɛ a daa o kyakya ŋmɛ taaba Stephen Pambiin Jalulah, Eric Kwabena Asamoah aneŋ Akurugu Zakarai Atiah lɔɔ.

## O Meŋɛ Yɛlɛ
Mohammed e la silaamabie. O be la kultaa die ane biiri banaare.

## Yɛlɛ Yizie
Mavis Hawa Koomson

**Mavis Hawa kosoom** ( dɔge 3 February 1966) a e a Ghanaian politiseɛŋ kaŋa ane Educationists.  Ona la a palemɛte mɛmba ko Awutu Senya East paaloŋ ane special development initiatives minisita ayi soba. A Ghana Yidaandͻͻ Nana Akuffo Addo iri o la 10 Gyɛnoɔre 2017 ka o e minisita Special Minisita na are ko Development Initiatives. 

## O Sakuuri Neŋ o Nyɔvore
Kosoom yi la Salaga a Savannah irigyin Gaana ka ba dɔge o 3 January 1966.O gaa la o trane kolagyi Bimbilla. O taa la diploma neŋ Bachelor digiriti yineŋ University of Education, Winneba. O baare la masta's digiriti neŋ o postgraduate diploma yineŋ public Administration (CPA) neŋ postgraduate diploma yineŋ Public Administration (DPA) a Ghana Institute of Management and Public Administration ( GIMPA). 

## O Toma
Kosoom da e karema a wullo sakubiiri, na e nindeɛre te seŋ karemazuzeɛ, Assistant superintendent ane principal superintendent. O meŋ da e la prasidɛn ko Gender na be Gaana National Association of Teachers Ladies Association (GNATLAS) sekondi local, treasurer ko GNATLAS (Western irigyin ane sɛkɛtare ko GNATLAS (Takoradi local ).

## O Pͻletese

#### Kabinete minista
May 2017, prasidɛn Nana Addo boɔle la o yuori Mavis Hawa Kosoom ka ona poɔ a minisita pie neŋ awai ka ba e a o kabina minisita.A minisita pie neŋ awai yoe da ta a palemɛte kyɛ ka a speaker Rt.Hon. Prof. Mike Ocquaye . o na e a kabenɛ minisita, Mavis Hawa Kosoom paale la a a inner circle a prasidɛn zie ka a seŋ ka o de o faŋa eŋ neŋ a paaloŋ. Pampana ona la a minisita neŋ Acquaculture  Development.

### 2020 vootu
A 2020 Gaana gbuli zaa vootu, o da di la Awutu Senya East paaloŋ palemɛte kogo neŋ bie 57,114 vootu na e 52.6% ka bie zaa na da lantaa kyɛ ka wɔbr pati neɛ Phillis Nana kyoryoo Okunor neŋ bie 51,561 na e 47.5% ka bie zaa na da lantaa.A GUM palemɛte neɛ Hanson Ishmael Amuzu nyɛ 0 votes na e 0.0% , ka CPP neɛ meŋ nyɛ 0.0%, ka GCPP palemɛte neɛ meŋ nyɛ 0 vootu na e 0.0% ka UPP meŋ nyɛ 0 vootu na e 0.0% . 

## Kometiisi
Komsoon e neɛ naŋ poɔ a Business kometii poɔ.

## Yelbawontaa
July 2020, Hawa Koomson gaŋe la ziguree kyɛ ŋmɛ Malfa eŋ nɔba poɔ na are ka ba nare bamine a vooti kate. Kasoa la a yele e. O da yeli ka o woŋ la ka saama mine yi la teŋe yuo poɔ wa ka ba wa nare bamine o paaloŋ. O da de la a ama ka dambeɛŋ la ka ba ŋmaara ennɛ o pati a vootu na da waana. O da yeli ka omeŋɛ la ka o da guru bonso dambeɛŋ da tɔ o la. O da gaa la a CID boɔlɔ a polisiri na da boɔle o a central irigyin.A central irigyin polisi neŋkpoŋ da leɛre la a o malfa ko o. A malfa gama meŋ da la leɛ ko o la a yi o na da de a yele manne ko a polisiri na be Cape Coast. 

## O Meŋɛ Yele
O e la Khristo a taa serɛ neŋ biiri bata. 

## Sonsonna
O de la annual soccer competition a Kasoa MP's cup  a baapaaba kpakyagereŋ a o paaloŋ.

2021, Komsoom ŋmaa la puoruu die Bethel Methodist Church a Kasoa.

## Yɛlɛ Yizie
Mavis Nkansah Boadu

**Hon.** **Mavis Nkansah Boadu** ( Ba doge o la 17 Mɛnoɔre 1989) yuoni poɔ, o e la Gaana pɔleteseɛŋ aneŋ begemaala naŋ areko Afigya Sekyere East vooten lombori naŋ be Ashanti region teŋa poɔ, o poɔ la a begemaale die naŋ e a ayɔpoi soba a fourth republic of Gaana. O e la a wɔɔ paati bikpeɛŋaa

## O Nyɔvore Piiluu Aneŋ O Sakuu
Ba doge o la 17 Mɛnoɔre 1989 yuoni poɔ a yi Wiamoase naŋ be Ashanti region teŋa poɔ. O piilee o secondary sakuuri kannoo a yi Achimota sakuu. O taa la gama mine ba naŋ boɔla MBA in International Business a yi Devry University naŋ be kɔŋparee teŋa kaŋa ba naŋ boɔla USA aneŋ Masters Degree in Human Resource Management a yi University college of Management Studies.

## O Toma
O da e la international sakuubie ambassador a  ko Devry university New York paaloŋ poɔ a yi 2015 yuoni poɔ a te tɔ 2016 yuoni poɔ. O toŋ la Human Resource Assistant ako Kinsadus Company Limited a 2012 yuoni poɔ

## O Naakoɔ Toma
A Gyoonoɔre 2015 yuoni poɔ o da e la yuomo lizare aneŋ ayoɔbo kyɛ da di a wɔɔ paati kyaakyaa, o da daa la neɛ naŋ da are ko a vooten lombori ŋa ka ba boɔla Hennric David Yeboah naŋ ba kyebe a lɔɔ, a dɔɔ ŋa da e la begemaala a ko a vooten lombori ŋa gbɛrebogi kyɛ ka Boadu da daa o lɔɔ

Ba da ire la Boadu ka o e begemaala a yi wagre ŋa oŋ da nyɛ vootere 41,694 kɔɔ poɔ aŋ da e 80.44%, kyɛ ka neɛ naŋ da areko a kɔtɔweɛ paati ka ba boɔla Awudu Salim meŋ da nyɛ vootere 10,141 kɔɔ poɔ aŋ da e 19.56%

Ba da lɛ voote ire la Boadu a 2020 vootenkpoŋ yuoni poɔ ka o e begemaala naŋ poɔ a begemaale die naŋ e anii soba a republic anaare soba Gaana.

A bommaale  naŋ e  soba a republic anaare soba Gaana poɔ, o da toŋ la a Foreign Affairs Kɔmetiiri aneŋ Public Kɔmetiiri

A Fɛboɔre 2017 yuoni, a begemaale die yɛlenyɔgre saga, o da boɔra la ka ba eŋ begɛ naŋ na guuro te sobie kyɛne yɛlɛ ka a lɛ na gaa nimitɔɔre a ŋmaa sore zu nyagema a bare. O da lɛ yele ka anaa zaa ka ba mɔɔra la, ka kyɛ a ferɛɛ la yaga zaa ka nuba naŋ kaara te sore zu kyene nimizie aneŋ ba toma

## O Meŋa Nyɔvore
O ba taa serɛ, o e la kristabie 

## O Nimimaaroŋ Toma
A ɔɔgore 2017 yuoni poɔ o da de la salmante baagere turi aneŋ kɔɔraanu a dogle baagere anaare ako tenne mine naŋ be Afigya Sekyere East vooten lombori.

## Yɛlɛ Yizie
McCoy College of Education

**McCoy** **College of Education** e la a kolaagi kanŋa naŋ be a Gaana paaloŋ poɔ. O be la Ɔpper wɛst Uregin poɔ, Nadowli tegɛ poɔ (Nadowli-Kaleo District).
Medikal

**Samuel Adu Frimpong** (ba dɔge o la a April kyu bebie anaare(4) soba poɔ 1994), Neɛ zaa naŋ baŋ o ka ba boɔlɔ ka Medikal, e la Ghana yieli ŋmeɛre ba naŋ boɔlɔ "hip hop". Ba dɔge o la a Portia Lamptey ane James Frimpong a Sowutuom teŋɛ poɔ, a Accra paaloŋ.

## Medikal Nyɔvore Piiloŋ Ane Yieli Toma
Mercy Adu Gyamfi

**Mercy Adu Gyamfi**(Dɔge o la 1 mɛnoɔre 1971 yuoni ) o e la begimaala naŋ poɔ a wɔɔ paati poɔ naŋ taa begimaala naŋ e yaga a Gaana begimaale dié poɔ. O e la neɛ naŋ poɔ a begimaale dié naŋ e ayɔpoi soba a fourth republic ako Gaana. O taa la serɛ aneŋ biiri bayoɔbe.

## O Nyɔvore Piiluu
Ba dɔge o la teŋa kaŋa ba naŋ boɔla Akwatia naŋ bé  a Eastern irigyin paaluŋ poɔ a Gaana poɔ. Ba dɔge o la a mɛnoɔre bebiri fɔra daare a 1971 yuoni poɔ.

## O Sakuu Gaabu
Mercy Adu Gyamfi piile la o sakuu gaabu a yi a Presbyterian sakuu seŋsogre a Akwatia teŋa poɔ a 1988 yuoni poɔ a da yineŋ gama mine ba naŋ boɔla Middle School leaving  Certificate(MSLC)

## O Toma
O e la dadiré aneŋ zumaala kyɛ da leɛ begimaala a yi wagre ŋa oŋ da areko a Akwatia nu-neɛ lombori a disembare 2016 yuoni  begimaale nu-neɛ kyaakyaa a da di a kogo aneŋ nuuri yaga a da nyɛ sori a areko a Akwatia nu-neɛ lombori naŋ bé a Eastern irigyin teŋa poɔ. O da e la zuzie soba naŋ da kaara tēēnɛɛ zie kaŋa ba naŋ boɔla Amasey Pharmacy naŋ bé teŋa kaŋa ba naŋ boɔla Kade a Eastern irigyin paaluŋ.

O e la neɛ naŋ poɔ Kɔmɛtiiri mine  poɔ. O tona la kɔmɛtii naŋ kaara toma yɛlɛ aneŋ nuba laaŋfēēluŋ kɔmɛtii.

O da nyɛ la nuuri yaga a nu-neɛ kyaakyaa poɔ ka a da e 21,433 a yi a nuuri zaa de laŋtaa naŋ da e 37,716 kɔɔ poɔ aŋ da e 57.21% a gaŋ Baba Jamal Mohammed Ahmed aneŋ Joice Sakei meŋ naŋ da are.

## Omeŋa Nyɔvore
O taa la serɛ aneŋ biiri bayoɔbe. O e la kristabie, o gɛrɛ la Pentecost.

## Sombo Yiziiri
Meɛbo

**Meɛbo**: Dagaaba maŋ mɛ la ba bondimaale boma te seŋ dogere,yoe, laare, laabilii, senne, nɔdare, tɔge oɔne, sɛnsɛlaare amk. Lɔraa ane Kokoligu- Bapula poɔ la ka Dagaaba mɛmeɛrebɛ kpoŋ zaa be, ka neɛ boɔra a bonmeɛrre ama kaŋa zaa be la ka o soba na baŋ nyɛ a yaga.
Michael Essien

**''Michael Essian** ba dɔge o la 3rd December,1988.O da e la Gaana bɔle ŋmeɛre,o da ŋmeɛrɛ la a sɔŋsɔgo(mid- field)''
Michael Kojo Essen

**Michael kojo Essen** e la Gaana bɔle ŋmeɛrɛɛ naŋ taa bɔle baŋbo a kyɛ be Danish superliga poɔ. O  nyɛ la yuomo e lɛzare ayi.
Michael Yaw Gyato

**Michael Yaw Gyato** e la Ghana pɔleteseɛŋ naŋ e palemɛte mɛmba ko a palemɛte ayɔpoi soba a republic anaare soba naŋ are ko Krachi East paaloo naŋ be a Volta Region a neŋ wɔɔ paati.

## O Nyɔvore Ane O Sakuuri Yɛlɛ
Michael Gyato dɔgebo e la April 2, 1970, a Dambai, naŋ be Volta Region. O nyɛ la a o HND yineŋ Accra Polytechnic ane Master's yineŋ Ghana Institute of Management. Ona la piili a  Board mɛmbare aneŋ Executive Director of Smiling Heart Foundation. Kpaaroŋ kaŋa naŋ ba yiri tɔnɔ a be Krachi East Municipality naŋ be Oti Region naŋ sonna bambaaleba aneŋ kɔnne zaa.

## Pɔletese Yɛlɛ
Hon.Gyato toŋ la Deputi minisita toma ko Sanitation aneŋ Water Resources a Akuffo-Addo toma naŋ da piili 2017-2021.

### '''2016 Nu-nɛb'''
Michael Gyato da arԑԑ la ŋmԑ kpamkpire a 2016 Ghana zaa nu-neԑ poͻ a Wͻͻ Naa yuori eŋԑ a ko Krachi East Gbandige naŋ be a Volta Irigyin a Ghana paaloŋ poͻ a da di a nu-neԑ ane noba 14, 551 naŋ manne teseŋ 49.74% a noba zaa naŋ neԑ a nuuri baare poͻ. O da di la begemaale kogi kyԑ ka Wisdom Gidisu naŋ e a Kataweԑ Naa neԑ a da nyԑ noba 14, 504 naŋ manne teseŋ 49.58% ka a begemaale kpamkpiri-ŋmeԑrԑ ko P.P.P Henry Awatwe da nyԑ noba 199 naŋ manner teseŋ 0.68% a noba zaa naŋ neԑ ba nuuri baare poͻ.

### 2020 Nu-nɛb
Michael Gyato da la maaleŋ arԑԑ la a ŋmԑ a kpamkpire a Krachi East Begemaale kogi eŋԑ a Wͻͻ Naa yuori  a 2020 Ghana zaa nu-neԑ kyԑ le a nu-neԑ ka Wisdom Gidisu a Kataweԑ Naa bie di a kogi.

## Sommo Yizie
Mohammed Abdul Aziz

**Mohammed Abdul Aziz**  waa la a Ghana pɔlitiseɛŋ. O da waa la a begemaale die neɛ ka ŋa daa ŋa a ko Mion paaloo naŋ be a Northern Region a Ghana poɔ. O da di la a  2016 Ghana begemaale vootuu kpoŋ na.

## Nyɔvore Piiloŋ Aneŋ Sakuu Gaabo
O dɔgebo bebiri da la Ɔɔtoorebara 27th, 1975, aneŋ meŋ o yi la Kulinkpegu naŋ ba a Northern Region of Ghana. 

O nyɛ la a sɛtifikeetiri ama naŋ tu taa na; Sakuuri Karemamine Sɛtifikeeti (Tamale Training Institute) Higher National Diploma (Tamale Polytechnic) Bachelor Degree ne Commerce (University of Cape Coast) Post-Graduate Sɛtifikeeti (Ghana Telecom University) Masters Degree ne Business Administration (Coventry University/Ghana Telecom University).

## Pͻletese
Abdul Aziz e la neԑ naŋ paale a Kataweԑ Naa poͻ kyԑ e a begemaale neԑ ko a Mion gbandige a begemaale die ayopoi a republic of Ghana anaare soba poͻ.

### 2016 nu-neԑ
Abdul Aziz da are ŋmԑ la kpamkpire a 2016 Ghana zaa nu-neԑ a Kataweԑ Naa yuori eŋԑ ko a Mion gbandige naŋ be a Northern Irigyin a da di a nu-neԑ ane noba 15, 954 naŋ manne ne 58.48% a noba zaa naŋ wa neԑ ba nuuri baare poͻ. O da di la a begemaale kogi kyԑ ka Mohammed Hashim Abdallah a Wͻͻ Naa bie da tage noba 10, 127 naŋ are ko 37.12%, begemaale kpamkpiri-ŋmeԑrԑ ko a convention people's party Mbayun Philemon N-naye meŋ da tage noba 1,122 naŋ are ko 4.11% ka a begemaale kpamkpir-ŋmeԑrԑ ko PNC Sayibu Abdul-Rauf tage noba 80 naŋ are ko 0.29% a noba zaa naŋ wa neԑ nuuri baare poͻ.

### 2020 nu-neԑ
Abdul Aziz da la maaleŋ are ŋmԑ la kpamkpire a 2020 Ghana zaa nu-neԑ poͻ a Kataweԑ Naa yuori eŋԑ kyԑ le a nu-neԑ ka Abdul-Aziz Ayaba Musah a Wͻͻ Naa bie da di.

## Sommo Yizie
Mohammed Adams Sukparu

**Mohammed Adams Sukparu** (dɔgebo bebiri 6 yūopaalaa kyuu 1985) e la Ghanaian pɔleteesa ane mɛmba of the 8th parliament of the 4th Republic of Ghana, naŋ e mɛmba ko Kataweɛ paate. O e la parliament mɛmba ko a sissala wɛse constituency a Ɔpa Wɛse Irigiŋ poɔ.

## Nyɔvore Piiluu ane Ganzanne
Ba da dɔge la Sukparu 6 yūopaalaa kyuu 1985, o baa la Bouti naŋ be a Sissala Wɛse desekyere a ɔpa wɛse irigiŋ poɔ Ghana. O gaa la Yuniveniti of Professional Studies Accra (UPSA). O da e la sakuuri biiri wɛdere naŋ e Yidaandɔɔ ko a Sommeŋɛ Yuniveniti Sakuuri Biiri Kpaaroo Ghana poɔ (PUSAG). A wagere o naŋ e PUSAG Yidaandɔɔ, o wane la a lot of vibrancy ane advocacy into the students front. O da la e la Ghana gbɛ-bogi araa ko a All-Africa students Union (ASSU).

## Pɔletese

### Parliament Mɛmba
Sukparu kpɛ la a Kataweɛ paate parliamentary primaries bie gyongyoŋ a Sissala Wɛse constituency poɔ ŋmaara ne a 2020 elections. Sukparu di la a parliamentary gyongyoŋ na areko a Kataweɛ paate ko a o constituency ŋmaara ne a 2020 elections Sakyɔrɔ kyuu 2019 o naŋ da wa nyɛ 345 nuuri na daa o kyakya ŋmɛ taaba bayi, Mumuni Hakeem Duwiejuah ane Mary Hagbana Abu naŋ nyɛ 233 nuuri ane 35 nuuri seŋ a yoe naŋ tu taa lɛ.

Disembare 2020 poɔ, Sukparu di la a kogi ko Sissala Wɛse constituency a parliamentary elections eŋɛ o naŋ da wa nyɛ 17,731 nuuri naŋ e 52.54% kyaare ne o kyakya ŋmɛ tɔ naŋ peɛle o, Naliwie Baluwie Sulifu naŋ e Wɔɔ Paate bie, desekyere chief executive koroo ko Sissala Wɛse desekyere, naŋ nyɛ 13,994 nuuri naŋ e 43.87%.

## Zipeɛre
Mfantseman

**Mfantseman** e la a paaloo kaŋa naŋ be a Ghana begemaale die poɔ. Ba maŋ iri la begemaale die mɛmba neŋyeni tuuro a yageroŋ nu-nɛb sobie. Mfantseman be la   South Dayi desekyere naŋ be Volta Irigyiŋ a Ghana poɔ. Ba da maale o la 2012 ŋmaara ne a 2012 Ghana noba zaa nu-nɛb.

## Torebogiri
A paaloo ŋa be la a Mfantseman Munisipal Desekyere naŋ be a Central Irigyiŋ a Ghana poɔ. 

## Begemaale Die Mɛmbare

## Nuuri Neɛbo
Ekow Hayford naŋ e a Wɔɔ Paate (NPP) begemaale die mɛmba ko Mfantseman, nannyige kpɛnne da ko o la Nkusukum Mankessim-Abeadze Duadze sori zu, ka o da leɛ yi a yuoni 2020 Ghana noba zaa nu-neɛ kampeeni yɔɔbo. A o kuuŋ naŋ da ba ta kyuuri ata sɛre kyɛ na ta a 2020 nu-neɛ, Aatekale 112 (5) yi a 1992 Ghana begɛ gane wuli ka, vuofuri nu-neɛ ba la seŋ ka o e a paaloo poɔ.

## Leɛ kaa kyɛ meŋ

* Ghana begemaale die paaloo yoe

## Sommo Yizie
Mohammed Kudus

**Mohammed Kudus** e la yuomo lezar ne ayi 22year, ba dɔge o la 2000 yuoni poɔ. O e la bɔle ŋmeɛre kaŋa na be a Ghana poɔ kyɛ.

Mohammed Kudus (ba dɔge o a Ɔguse kyu bebie ayi soba, a yuoni 2000). O e la a Ghana bɔle ŋmeɛrɛ kaŋa na be a Eredivisie club Ajax ane a Ghana teepu kpoŋ.
## Kudus Club Poɔ Toma

### Nordsjælland
Kudus arrived at Danish club Nordsjælland onaŋ da yi a Ghana "Right to Dream Academy", o nyɛ la yuomo pie(10) kyɛ gaa poɔ a bɔle ŋmɛ teepu poɔ. A Gyenoɔre 2018 poɔ la onaŋ a ne o bɔle taa ba mine Ibrahim Sadiq ane Gideon Mensah da page taa.
Kudus da bonnɔ la ne a Nordsjælland, beri ata yoŋ la da kyɛ ka a e a o dɔgebo kyu. Ba naŋ da di Brøndby IF 2-0. O da ŋmɛ fēē kyɛ yi,. Kudus yoŋ la a bɔle ŋmɛ bibilee na bonne a club poɔ.

## Ajax

#### 2020–21 season
Mohammed Hardi Tufeiru

**Mohammed Hardi Tufeiru** e la Ghanaian pɔlitiseɛ aneŋ bɛgemaala kaŋa ko a Seventh Parliament of the Fourth Republic of Ghana areko a Nanton Constituency naŋ be a Northern Region a be a Wɔɔ paati poɔ. O e la bagena kpoŋ aneŋ accountant kpoŋ, a yi a Institute of Chartered Accountant (ICAG) aneŋ a taa MBA ne Accounting a yi a University of Ghana aneŋ Bachelor ne Commerce degree a yi a University of Cape Coast. Pampana o waa la a Deputy Minista ko Agriculture.

## Kannoo Yɛlɛ
O nyɛ la GCE  a yuoni 1996 aneŋ a gaa a University of Cape Coast te nyɛ B.Comm (Accounting) a yuoni 2000 poɔ. O la nyɛ la M.B.A ne accounting a yi a University of Ghana a yuoni 2006. O da la e la a neŋkpoŋ kaŋa ko a Institute of Chartered Accountant ( Accounting) a yuoni 2009. O la e la neŋpkopŋ ko IIA ( Auditing) 2016.

## Toma Yɛlɛ
Hon. Mohamed Hardi Tuferu daaŋ e la lecturer a yi a yuoni 2001 te tɔ 2006 a yi a Tamale Technical University aneŋ a daaŋ e Weɛ soba ko a Audit a yuoni 2006 te tɔ 2016. O la ziŋ la a Audit Reports Implementation Komitii kogi ko gbɛre gambo Sɛkɔndere institutions a yi a yuomo 2008 aneŋ 2016, amine la a University for Development Studies aneŋ Tamale Technical University. A yi a yuoni 2007 te tɔ 2016, o daaŋ e la a weɛ soba ko a Tamale Technical University's Internal Audit Department. A yi a Tamale Technical University aneŋ a Institutes ko Distance Learning, o da kanne la accounting, Taxation, Cost & Management Accounting, Auditing, MIS, Public Sector Accounting, aneŋ Quantitative Methods (University of Cape Coast, University of Ghana aneŋ Kwame Nkrumah University of Science and Technology)

## Bɛgemaaledie Tonton Yɛlɛ
A 7th parliament saŋa na, o da waa la a Deputy Ranking Member ko a Public Accounts Komitii (PAC) aneŋ a neɛ kaŋa ko a Komitii ko Environment, Science aneŋ Technology. O da la e la African Parliamentary Union delegate. O da be la a Petroleum Commission GhanaBoard of Directors a yi a yuoni 2017 te tɔ 2021, saŋa na o da waa a kogidaana ko a Finance aneŋ Local Content Komitiiri. A yi a yuoni 2017 wa tɔ 2021, o da la ziŋ paare la a Audit Komitii ko a Board of Ghana Gas Co. Ltd. O la e la neŋkpoŋ kaŋa ko a Public Accounts Komitii (PAC) aneŋ a Komitii ko a Local Government, Rural Development, aneŋ Decentralization Ko a pampana ŋa bɛgemaale die poɔ.

## Sommo Yizie
Mohbad

**Ilerioluwa Oladimeji Aloba** (dɔgebo kyu la a 8 Gyɔɔne a yuoni 1996 – kyɛ kpi a 12 September 2023),Mohbad e la Nigeria yieli yiele kaŋa, o meŋ maŋ sɛgerɛ la a yieloŋ meŋ a koɔrɔ koro o taaba a Lagos paaloŋ poɔ. O naŋ ane  Naira Marley's Marlian la maŋ laŋ maale a yiele a yuoni 2022 poɔ. A o yieloŋ kaŋa naŋ da yi yaga la "Ponmo," "Peace" " Best ane Peace"", "Feel Good," ane KPK(KO port me)" ( you will Always Be Remembered) a pãã de Rexxie,. Rexxie la ka o da de nyɛ neŋ kyɔɔtaa yaga a iruu poɔŋ.

## MohBad Nyɔvore Piiloŋ
Ilerioluwa Oladimeji Aloba ba dɔge o la a  Ketu, Lagos state paaloŋ, Nigeria teŋɛ poɔŋ.

## MohBad Kuu
Mohbad kpi la a yuoni 2023 , 12 September kyu poɔ.  O kuu na da ba e ŋmene kuu. o ba toɔ kaŋa la da ko o. O da tɔŋ la a nɛɛse kaŋa ka ba te eŋ o tee mine naŋ ba seŋ ne o. anaŋ la yineŋ  Mohbad kūū.

## MohBad Yieloŋ Toma
MohBad da yineŋ la o yieloŋ paalaa kaŋa naŋ da di "light" a yuoni 2020 soga poɔŋ Onaŋ la da tuiro a "Ponmo", onaŋ ane Naira Marley ane Lil Kesh naŋ  da ŋmɛ. MohBad da nyɛ la iruu kyaare neŋ a Beatz kyɔɔtaa a yuoni 2021 poɔ.
MohBad  yieloŋ da yi la yaga a Audiomack poɔ a yuoni 2021 poɔ.
A yuoni 2022 poɔ la ka o da yineŋ a yieloŋ " peace" Rexxie la da soŋ yineŋ a yieloŋ.

## Sommo Yizie
Mount Mary's College of Education

**Mount Mary's College of Education** e la a kolaagi kanŋa naŋ be Gaana paaloŋ poɔ. O be la Eastern Uregin poɔ, Somanya tegƐ poɔ (Yilo Krobo District)
Mountain Afadjato

**Mountain Afadjato** e la taŋa yuori. A taŋa ŋa be la Gaana paaloŋ a Vɔlta irigin poɔ a leɛ gɛrɛ a Togo bɔge. O peɛle l'a tenne na ba naŋ boɔlɔ Liati Wote ane Gbledi Gbegame naŋ be Afadjato kɔmpare sɛŋ. A taŋa ŋa la waa a Gaana tanne zaa poɔ taŋ wogi. O wogroŋ e la mitare kɔɔraanii dɔgle lezaanaare ne a anuu (885 m). Noba maŋ toɔ yi la a tendaa lambobo zaa a gaa te nyɛ a taŋa ŋa, zanno eŋɛ bee ka ba pɛle ba nimie. A Afadjato taŋa poɔ la a Gaana tanne mine naŋ yire tɔnɔ korɔ a teŋɛ libiyele baabo poɔ.

## A taŋa tɔna
Moses Anim

**Moses Anim** e la Ghana pɔleteseɛŋ naŋ d mɛmba ko a palemɛte ayɔpoi a republic anaare soba  naŋ are ko Trobu paaloo in the Greater Accra Region naŋ are ko a wɔɔ paati.

## O Nyɔvore Ane o Sakuuri
Anim dɔgebo e la 25 April 1965. O yi la Adukrom a Eastern Region a Ghana. O gaa la  University of Ghana zie na o naŋ da nyɛ Bachelor of Science degree Biochemistry be o naŋ da nyɛ Master of Business Administration degree yineŋ Project Management yineŋ 1991 a te tɔ 2005.

## O Toma
O naŋ da kpɛ a Pɔletese poɔ, Anim da e la Project Manager ko Wilhelm Construction Company Limited in Accra.

## Pɔletese Yɛlɛ
Anim kpɛ la a begemaale die 7 January 2013 aneŋ a wɔɔ paati a are ko Trobu paaloo a di neŋ bie 76,782 noɔre, ka o da di bie 46,446 naŋ e (58.96%). Ba da la vootu ko o la 2016 ka o da la zɛŋ a begemaale die yomo anaare (4 years).

## Meŋɛ Yɛlɛ
O e la Christian naŋ puoro Pentecostal Church.

## Sommo Yizie
Muhammad Bawah Braimah

**Alhaji Muhammad Bawah Braimah** e la a Ghana politiseɛŋ kaŋa a seventh palemɛte a fourth republic, Ghana na are ko Ejura-Sekyedumase paaloŋ Kumasi paaloŋ yi neŋ kataweɛŋ paati (NDC). 

## O Nyɔvooroŋ
Braimah dɔgebo yuoni la 28 November 1959 a yi Kulungugu Upper East Region Ghana.  O gaa la Tamale Sinea Haae sakuuri be la ka o pɔge GCE  level. O taa la o MBA in Management Almond institute poɔ. 

## O Toma
Braimah da la NADMO municipal coordinator yi 2009 te tɔ 2013 kyɛ pãã wa leɛ a municipal chief executive Ejura- Sekyedumase municipal Assembly  yo 2013 te tɔ 2016.   O meŋ da eɛ a managing director ko Mubabra company limited Ejura paaloŋ. 

## Politisi
Braimah e la neɛ na are ko a kataweɛŋ paati a e a palemɛte mɛmba ko a Ejura-Sekyedumase paaloŋ a Ashanti region, Ghana.2016 Ghana gbuli zaa vooti, Braimah di la kogo ane bie 23,277 kyɛ ka NPP neɛ Mohammed Salisu  Bamba nyɛ 21,795 vooti bie ka CPP's neɛ Abdalla mahawan Sani nyɛ 132 vooti ka PNC's neɛ Laari Samuel meŋ nyɛ 83 vooti.   ka 2020 Ghana nu teɛ kyakya bee vooti  ona la da la di a palemɛte kogo ane bie 30,056 ka NPP's neɛ Mohammed Salisu Bamba nyɛ 25,009. Ka a CPP's neɛ Adams Hussien meŋ nyɛ 119 vooti  ka PNC's neɛ Laari Samuel meŋ nyɛ 53 vooti. 

## Kometiisi
Braimah e la public Account komettii mɛmba kyɛ la e Defence ane interior komettii mɛmba. 

## O Meŋɛ Nyɔvore
O e la kamore neɛ (Muslim ).

## Puoruu
Braimah na nyɛ la puobu yi neŋ a Ejura baapaaba ane o sombo kyaare ba sakuuri gaabo.

## Sommo Yizie
Mui Koɔbo

** Mui Koɔbo; **Mui e la bombie mine kaŋa na be a teŋɛ zu kyɛ ka noba maŋ kɔ, ka a e bondirii ko ba. Dagaaba laŋkpeɛbo poɔŋ mui ba e mɔlɔ, a koɔbo waa la tuo. Ba maŋ daŋ te maale la a zie, kyɛ pãã gaa piili a koɔbo, ka ba naŋ wa kɔ baare a pɔgeba ma gaa bore la kyɛ kyɛllɛ ka saa mii eŋ ka a bulli. 

## Mui Moɔ Dɔɔbo
A mui ama bulibo puoriŋ, ba maŋ kpɛ dɔ la moɔ na zaa naŋ buli a poɔŋ. Ba maŋ leɛ kpɛ vɔ la moɔ a poɔŋ saŋa na sabɛrɛ na maŋ wa te waana kyɛ ka moɔ meŋ buli a mui poɔ a ba korɔ a vuo ka saseɛ na ŋmeɛrɛ kpeɛra a ka a na e soŋ. 

## Mui parɛɛ Mine
Mui taa la parɛɛ mine Dagaaba koɔbo poɔŋ.

• Kyɛ kyi kyɛ fɔre.

• Mu-meŋɛ.

## Mui Koɔbo Tona
Mui koɔbo taa la tona yaga ko Dagapaaloŋ deme zaa na koɔrɔ mui. Ana la;

• A ma soŋ la ka koɔreba mine yɔɔ ba samma na ba naŋ di a koɔbo saŋa.

• Gbɛɛ yaga bondiiri ma bebe la 

• Neɛ naŋ baŋ koɔre la a mui mine a nyɛ libie.

## Mui Koɔbo Faaloŋ
Mui koɔbo meŋ na taa la faaloŋ mine ko Dagapaaloŋ deme.

• Gbɛɛ yaga a maŋ waana ne la sama ba poɔ.

• A koɔbo meŋ waa la tuo.

• Gbɛɛ yaga a koɔrebo ma waa la tuo meŋ a koɔreba mine.

• A meŋ na baŋ ko la neɛ baaloŋ bēē neɛ naŋ baŋ nyɛ la baaloŋ a yi a mui diibu bēē a koɔbo poɔŋ.

## Sommo Yizie